stanford-oval/wikipedia huggingface dataset:
הילוכים (אופניים)
אופן פעולת ההילוכים באופניים

באופניים בהם יש הילוך אחד קבוע, גלגל השיניים המניע (המחובר לדוושות), גדול מגלגל השיניים המונע (המחובר לציר הגלגל האחורי). באופניים בעלי מספר הילוכים, נמצאים על אחד הצירים או על שניהם מספר גלגלי שיניים בגדלים שונים. כאשר גלגל השיניים הגדול ביותר הוא המונע, וגלגל השיניים הקטן ביותר הוא המניע (גלגל השיניים המחובר לדוושות), תתקבל מהירות נסיעה איטית, אך מומנט רב יועבר לפני הדרך (כביש, מסלול עפר וכדומה), כך שלרוכב יהיה קל יותר להאיץ גם בשטח משופע. כאשר גלגל השיניים הגדול ביותר הוא המניע, וגלגל השיניים הקטן ביותר הוא המונע, תתקבל מהירות נסיעה גבוהה.
כדי לקבל יחסי העברה שונים, יש לשלב זוגות גלגלי שיניים שונים. דבר זה מושג על ידי הסטת השרשרת בין גלגלי השיניים. כדי להסיט את השרשרת, משתמש רוכב האופניים בידיות קטנות, הנמצאות, על פי רוב, על הגה האופניים. הידיות מותחות כבלי מתכת דקים המתוחים לאורך שלדת האופניים. כבלי המתכת מזיזים מנגנון שתפקידו להסיט את השרשרת בין גלגלי השיניים השונים. משלהי שנות העשרה של המאה ה-21 נמכרות באופן מסחרי מערכות חשמליות להעברת הילוכים. מערכות אלו עושות שימוש במתגים הממוקמים לפי נוחות הרוכב, חוטי חשמל ומנועים חשמליים המסיטים את השרשרת לגלגל השיניים הרצוי.
ישנם מספר מנגנונים להסטת השרשרת:
זרוע מתכת קצרה (במקרה שגלגלי השיניים נמצאים על הציר של הדוושות) המסיטה את השרשרת ימינה ושמאלה בין ההילוכים השונים.
השרשרת עוברת דרך גלגל שיניים קטן, גלגל שיניים זה מורכב על זרוע מתכתית, כך שהכבלים הדקים מסיטים את הזרוע ימינה ושמאלה.
לכל ציר עם גלגלי שיניים יש ידית האחראית להסטת השרשרת. הידיות בהם משתמש הרוכב כדי להחליף את ההילוכים מופיעות בתצורות שונות:
ידיות בהן ישנה הסטה קבועה בין הילוך להילוך (מצוידות במחוג קטן המורה על ההילוך).
ידיות המותחות את הכבלים ללא מרווח קבוע בין הילוך להילוך. במקרה כזה, נדרש הרוכב להסיט לבד את הידית עד שירגיש בהעברת ההילוך.
ידיות עם הסטה קבועה. אך לכל ציר יש שתי ידיות, אחד להעלות הילוך ואחד להוריד.
מערכת העברת הילוכים מורכבת על ידיות האחיזה בדומה להפעלתן באופנוע.
במדינות דוברות אנגלית נהוג לתת להילוכים השונים מידות באינצ'ים. הילוך בעל מידת אינצ'ים מסוימת הוא הילוך המקביל לגלגל בעל רדיוס בגודל זה באופניים בהם הדוושות מחוברות ישירות לגלגל הקדמי.
היסטוריה

אופנים המאפשרים בחירת הילוכים תוך כדי רכיבה הומצאו כבר בשנת 1887 בבריטניה, אולם הוכנסו לשימוש משמעותי רק בעשור הראשון של המאה ה-20. עם זאת, עד שנת 1937 לא הורשו הרוכבים במירוץ הטור דה פראנס להשתמש באופני הילוכים והאפשרות היחידה להחלפת הילוכים שהורשתה הייתה העברה ידנית של השרשרת בין גלגלי שיניים בגדלים שונים, תוך שחרור חלקי של הגלגל. גלגלי שיניים היו בשני צידי הגלגל האחורי ועל מנת להשתמש בגלגל שיניים בצד השני של הגלגל הרוכב היה צריך לשחרר את הגלגל לגמרי ולהופכו.
מערכות הילוכים של אופניים סובלות לרוב מחופש המצריך העברת יתר של כוונון ידית ההילוכים כדי להגיע להילוך הנכון, במיוחד כאשר מעבירים מגלגל שיניים קטן לגדול ממנו. דבר זה דרש מהרוכב מיומנות בהעברת הילוכים שכללה קביעת כמות כוונון היתר ואת משך הזמן שלו.
במשך השנים הוגשו מאות פטנטים על מערכות להעברה אוטומטית של הילוכים באופניים. פטנט על מערכת אחת של העברה אוטומטית של הילוכים נתנה לחברה ישראלית בשם מונוטורק.
ראו גם

רכיבה על אופניים
הערות שוליים

↑  Bicycle Gears - History Lesson, October 02, 2008
↑  Christopher S. Thompson, The Tour de France: A Cultural History, University of California Press, 2008, page 10
↑  Vic Armijo, The complete idiot's guide to cycling, Alpha Books, 1999, page 24
↑  United States Court of Appeals for the Federal Circuit, 2009-1170, SRAM CORPORATION v AD-II ENGINEERING, INC., page 3
↑  אלי אשכנזי, פיתוח ישראלי חדש מאפשר העברת הילוכים אוטומטית באופניים, באתר הארץ, 8 ביולי 2005
↑  מכלול תמסורת אוטומטית פנימית, פטנט ישראלי מספר 174095, יומן הפטנטים הישראלי, יוני 2007, עמוד 2421
קבוצת גלגלי השיניים על הציר האחורי ומנגנון העברה מתוצרת שימאנו
תקריב של גלגל שיניים המורכב על גלגל אופניים. השרשרת נחה על הגלגל הקטן ביותר
המכון הטכנולוגי יוניטק

| --- | --- |

 מוסד להשכלה גבוהה
 תקופת הפעילות:  1976–הווה (כ־48 שנים) 
 מיקום
 מדינה:  ניו זילנד ניו זילנד
 קואורדינטות:  36°52′50″S 174°42′28″E﻿ / ﻿36.8806°S 174.70784°E﻿ / -36.8806; 174.70784
 www.unitec.ac.nz
 he
 
המכון הטכנולוגי יוניטק (באנגלית: Unitec Institute of Technology) הוא מוסד הטכנולוגיה הגדול ביותר של העיר אוקלנד שבניו זילנד עם למעלה מ-23,800 סטודנטים נכון לשנת 2010.
הקמפוס המרכזי ממוקם במאונט אלברט, הקמפוס השני ממוקם בהנדרסון, והקמפוס השלישי שממוקם באולבני נפתח באוגוסט 2011.
המכון הטכנולוגי מציע תוכניות לתואר באמנויות, עסקים, ונושאים טכניים, ורמות שונות של דוקטורט. הכשרה יישומית טכנולוגית מוצעת בתעודה, ובתואר. המכון הטכנולוגי יוניטק חבר בארגון האוניברסיטאות העולמי.
היסטוריה

יוניטק נוסד כ"המכון הטכני קרינגטון" בשנת 1976 במאונט אלברט, האזור שבו הקמפוס הראשי של יוניטק ממוקם היה בעבר ידוע כבית החולים קרינגטון. בניין בית החולים, מבנה בעל מראה איטלקי רומנסקי, ממוקם בקצה הצפוני של הקמפוס, בניין בית החולים היה המבנה הגדול ביותר בניו זילנד כאשר נבנה בשנת 1860. בשנת 1990 נסגר בית החולים, וכעת הוא חלק מהמכון הטכנולוגי יוניטק.
שמו של המכון שונה ל"קרינגטון פוליטכני" בשנת 1987, ולשם "המכון הטכנולוגי יוניטק" בשנת 1994. עם הזמן בשנת 1999 הגיש המכון בקשה לקבלת מעמד של אוניברסיטה, אך נדחה בשנת 2005 על ידי הממשלה בטענה כי אינו עומד בקריטריונים האקדמיים, ועל כן יישאר מכון טכנולוגי.
קמפוס יוניטק במאונט אלברט
הליגה האוסטרל-אסייתית נגד הגליה

| --- | --- |

 מדינה:  אוסטרליה 
 תקופת הפעילות:  העשור של 1840 – 1852 
 
הליגה האוסטרל-אסייתית נגד הגליה (באנגלית: Australasian Anti-Transportation League) היה ארגון שהוקם בשביל להתנגד להגליית נידונים לאוסטרליה. הארגון התחיל לפעול בארץ ואן דימן (כיום, טסמניה) בסוף שנות ה-40 של המאה ה-19, והיו לו סניפים באדלייד, מלבורן, סידני וקנטרברי. משרד המושבות הבריטי הפסיק את הגלות לאוסטרליה ב-1852, ואיתו גם הארגון.
התפתחות

הגלות למושבת ניו סאות' ויילס הופסקה ב-1840, ומספר הנידונים שהוגלו לארץ ואן דימן (כיום, טסמניה) גדל מאוד. השעיה של שנתיים בהגלייתם של נידונים גברים לארץ ואן דימן יושמה במאי 1846. הכוונה הייתה לחדש את ההגליה בהסדרים חדשים, אך החלטה זו הועברה בפועל על ידי מנהל הקולוניאלי המקומי, ויליאם דניסון (אנ'): ”אין הכוונה לחדש את ההגליה [לארץ ואן דימן] בתום שנתיים”. המילים ”תחת השיטה הנוכחית” הושמטו. ההגליה, כמשמעותו מה שנאמר על פניו, פורסם לפני שהרשויות הבריטיות תיקנו את טעותם.
עד ל-1851, היא פתחה מספר סניפים ביבשת. במועצה המחוקקת (אנ') החלקית הראשונה של טסמניה, תומכיה של הארגון זכו בכל 16 המושבים העומדים לבחירה. לאחר מכן, במועצה המחוקקת, הצביעו, לבקשת המלכה ויקטוריה, לבטל את הצו במועצה, והתירה את הגלות לטסמניה ולאי נורפוק, למרות התנגדותו החזקה של סגן המושל ויליאם דניסון (אנ'). הבהלה לזהב בוויקטוריה (אנ'), שהחלה באותה שנה, הובילה את ממשלת בריטניה להפסיק את הגלות, מפני שהיא נתפסה כתמריץ להגליית עבריינים למזרח אוסטרליה. אוניית הנידונים האחרונה שנשלחה מאנגליה, St. Vincent, הגיע לטסמניה ב-1853.
דגל

לליגה היה דגל משלה, יוניון ג'ק עם הצלב הדרומי שנוצר לפני 1851 על ידי השר הקהילתי, הסופר ועורך העיתון בלאונססטון, ג'ון ווסט.
מחקר

מועצת המחקר האוסטרלית (אנ') מימנה פרויקט מחקר, Liberty, Anti-transport and the Empire of Morality על ידי פרופסור הילרי קארי (אנ') מאוניברסיטת ניוקאסל, ופרופסור דייוויד רוברטס מאוניברסיטת ניו אינגלנד (אנ')‏. תוצאות המחקר כללו גם כוללות את המאמר של קארי, Empire of Hell, שפורסם על ידי הוצאת אוניברסיטת קיימברידג' ב-2019.
לקריאה נוספת

A. G. L. Shaw, Convicts and the Colonies (1966, London)
הערות שוליים

1 2  C. H. Currey, "Denison, Sir William Thomas (1804–1871)" (אורכב 15.10.2012 בארכיון Wayback Machine), Australian Dictionary of Biography, National Centre of Biography, Australian National University, accessed 17 September 2011.
↑  John Hirst, "Anti-transportation" in Graeme Davison, John Hirst and Stuart Macintyre, (eds)The Oxford Companion to Australian History, (Oxford University Press, 2001), via Oxford Reference Online, Oxford University Press, accessed 17 September 2011.
↑  McLaughlin, Anne (1995), "Against the -Tasmanian Anti Transportation- League: fighting the 'hated stain'", Tasmanian Historical Studies, 5 (1): 76–104, ISSN 1324-048X
↑  Brady, Veronica (1996), ""To set the people free": Conviction and conscience. John West at the end of the twentieth century. [Edited transcription of The Examiner – John West Memorial Lecture delivered at the University of Tasmania at Launceston on 8 March 1996]", Papers and Proceedings (Launceston Historical Society), 8 (1996): 9–15, ISSN 1034-1625
↑  Alex Druce, "Flag flown high as origins are remembered", The Examiner Newspaper (אורכב 27.03.2021 בארכיון Wayback Machine) (Launceston, Australia), 4 September 2011, p 8, via factiva accessed 17 September 2011. "recognised as the precursor to the Australian national flag, which was designed and flown for the first time in 1901."
↑  Julian Burgess, "Rewrite for newspaper man West's legacy", The Examiner Newspaper (אורכב 27.03.2021 בארכיון Wayback Machine) (Launceston, Australia), 8 July 2011, p 12 via factiva accessed 23 September 2011.
↑  Carey, Hilary M. (2019). Empire of Hell: Religion and the Campaign to End Convict Transportation in the British Empire, 1788–1875. Cambridge University of Press. ISBN 9781107337787.
המוזיאון היהודי של רומא

| --- | --- |

 מידע כללי
 סוג:  יהדות
 כתובת:  בית הכנסת הגדול של רומא 
 מיקום:  רומא 
 מדינה:  איטליה 
 מייסדים:  גטו רומא 
 מבקרים בשנה:  15,874 (נכון ל־2020)
 הקמה ובנייה
 תקופת הבנייה:  ?–1960
 תאריך פתיחה רשמי:  1960 
 מידות
 שטח:  700 מ"ר (נכון ל־2015) 
 קואורדינטות:  41°53′31″N 12°28′41″E﻿ / ﻿41.892°N 12.478°E﻿ / 41.892; 12.478
 museoebraico.roma.it/en/
  (למפת רומא מוגדלת) המוזיאון היהודי של רומא(למפת רומא רגילה) המוזיאון היהודי של רומא
 
המוזיאון היהודי של רומא (באיטלקית: Il Museo Ebraico di Roma) כולל אוסף יודאיקה ותשמישי קדושה, שהועברו אליו מבתי כנסת ישנים באיטליה. המוזיאון משמש מעין "מחסן מרכזי" לתשמישי קדושה לקהילות היהודיות באיטליה.
במהלך היום נערכים במוזיאון סיורים של תלמידי בתי ספר מרומא. בממוצע מסיירות במוזיאון ארבע קבוצות תלמידים ליום. כך המוזיאון הפך למרכז ללימוד מורשת היהדות לציבור הרחב בעיר. במסגרת הסיור במוזיאון מגיעים גם לאולם בית הכנסת הגדול ולאולם בית הכנסת הספרדי. המוזיאון פתוח רק בימי חול.
חלקי המוזיאון

המוזיאון היהודי של רומא, מצוי במבנה בית הכנסת הגדול של העיר, מצד נהר הטיבר. משני צידי הכניסה לבניין ניתן להבחין בלוחות זיכרון לנספים במלחמות איטליה ולקורבנות השואה. הכניסה לבניין מובילה גם למשרדי הקהילה ולמשרד הרבנות.
המוזיאון מורכב משלושה חדרים, בכל אחת מהחדרים יש תצוגה שונה. החדר הראשון מוקדש למסמכים היסטוריים וממצאים ארכאולוגיים, בחדר השני תצוגת תשמישי קדושה ובאחרון מוצגים חפצי אומנות.
בין המוצגים:
ספרי תורה וכן "רימונים", "מגן" ו"אצבע" מורה לקריאה בתורה.
עשרות פרוכות לספר תורה בשלל צבעים, שהיו בעבר בבתי הכנסת של פירנצה, וונציה ורומא ובעיקר מהמאות ה-16 וה-17. כל הפרוכות הוכנו בעבודת יד, והן עדיין משמשות את הקהילה היהודית המקומית.
מגילות בכתב יד הכתובות על הקלף, כמו מגילת אסתר.
סידורים עתיקים בנוסח איטליאני ובנוסח ספרד מהמאה ה-18 עם כריכת כסף.
קופסאות לשמירת בשמים מכסף ומנחושת המתוארכים למאה ה-17 והמאה ה-19.
חנוכיות, ביניהם אחת מכסף מהמאה ה-18.
תצוגה של אבני שיש מלוטשות שהיו בעבר בבתי הכנסת הישנים של רומא, חמשת בתי הכנסת (Cinque Scole).
תמונות מהמוזיאון

ארון תצוגה במוזיאון
הארי וינקס

הארי וינקס (באנגלית: Harry Winks; נולד ב-2 בפברואר 1996) הוא כדורגלן אנגלי המשחק בעמדת הקשר המרכזי בלסטר סיטי.
ראשית חייו

הארי וינקס נולד בעיר המתוכננת המל המפסטד שבצפון-מערב לונדון לאניטה וגארי וינקס. יש לו שורשים ספרדים מצד אמו. הוריו הם אוהדי טוטנהאם הוטספר והוא הפך לאוהד בעצמו; כשהיה בן 6 ראה את המשחק הראשון שלו באצטדיון הקבוצה וייט הארט ליין, וכשנתיים מאוחר יותר בגיל 8 הצטרף לאקדמיה של הקבוצה.
קריירת מועדונים > טוטנהאם הוטספר > ראשית הקריירה

ב-1 ביולי 2012 הצטרף וינקס למועדון הנוער של טוטנהאם. במהלך עונת 2013/2014 הוא התאמן באופן קבוע עם הנבחרת, וב-30 במרץ 2014 נקרא לראשונה אל ספסל המחליפים במשחק חוץ מול ליברפול שהסתיים בהפסד 0–4, אמנם נשאר על הספסל. ב-27 ביולי 2014 הוא חתם עם המועדון את החוזה המקצועי הראשון שלו. לפי וינקס, המאמן מאוריציו פוצ'טינו אמר לו שרצה להחתימו בהקדם האפשרי לאחר שצפה בסרטונים שלו והתלהב מיכולותיו. הוא קיים את הופעת הבכורה שלו ב-27 בנובמבר 2014 במשחק ביתי מול פרטיזן בלגרד במסגרת הליגה האירופית כשהחליף את פאוליניו בדקה ה-87.
ב-6 בילי 2015 הקשר חידש את החוזה עם טוטנהאם עד לשנת 2018 עם אפשרות להארכה בשנה נוספת כשהוא משחק עם חולצה מספר 29. גם את הופעת הבכורה שלו בעונה זו קיים וינקס במסגרת הליגה האירופית, הפעם במשחק ביתי מול קרבאך שנגמר בניצחון 3-1.
קריירת מועדונים > טוטנהאם הוטספר > עונת 2016-17

ב-7 באוגוסט 2016 שיחק בפעם הראשונה לעונה זו כשהחליף את כריסטיאן אריקסן בדקה האחרונה במשחק הביתי מול ליברפול שנגמר בתיקו 1-1. ב-19 בנובמבר 2016 הוא שיחק בפעם הראשונה 90 דקות במשחק מול וסטהאם יונייטד, כמו גם הבקיע את השער הראשון שלו לטובת הספרס והעלה אותם לשוויון 1-1 לפני שהקבוצה הבקיעה שני שערים נוספים וניצחה 2–3 בסיום דרמטי. ב-8 בינואר 2017 הייתה ההופעה הראשונה שלו במסגרת גביע ה-FA במשחק נגד אסטון וילה, אז ניצחה הקבוצה 2-0. ב-14 בפברואר 2017 פורסם שווינקס חידש את חוזהו עד לשנת 2022. במהלך משחק החוץ מול ברנלי ב-1 באפריל 2017, וינקס מעד ונפצע בקרסול במהלך המחצית הראשונה של המשחק ונלקח לבית החולים כמה דקות לאחר מכן. מספר ימים לאחר מכן הודיעה הקבוצה כי הוא יישאר מושבת למשך שאר העונה. עונה זו בדיעבד הייתה עונת הפריצה של וינקס.
קריירת מועדונים > טוטנהאם הוטספר > עונת 2017-18

פרק זה לוקה בחסר. אנא תרמו לוויקיפדיה ו.
קריירת מועדונים > טוטנהאם הוטספר > עונת 2018-19

פרק זה לוקה בחסר. אנא תרמו לוויקיפדיה ו.
קריירת מועדונים > טוטנהאם הוטספר > עונת 2019-20

פרק זה לוקה בחסר. אנא תרמו לוויקיפדיה ו.
קריירה בינלאומית

החל מ-2 באוקטובר 2017 וינקס משחק בנבחרת אנגליה עד גיל 21, זאת לאחר שייצג את אנגליה בכל שאר הנבחרות הצעירות שלה; נבחרת אנגליה עד גיל 17, עד גיל 18, עד גיל 19 ועד גיל 20. הופעת הבכורה שלו בנבחרת אנגליה עד גיל 21 הייתה ב-14 בנובמבר 2016 בהפסד 2–3 מול צרפת. ב-2 באוקטובר 2017 קיבל וינקס את הזימון הראשון שלו לנבחרת אנגליה לקראת מוקדמות מונדיאל 2018, והמשחק הראשון שלו במדי הנבחרת הלאומית, שהיה גם המשחק האחרון של הנבחרת במסגרת קמפיין המוקדמות, היה מול ליטא. בבי.בי.סי ספורט ציינו לשבח את וינקס והסבירו שהוא הרשים והיה "השחקן הטוב ביותר של אנגליה. מאורגן ונקי וכמעט הבקיע. בולט לעין בסביבה בינונית".
סטטיסטיקה

מעודכן ל-15 ביולי 2020
סטטיסטיקה > קריירת מועדונים

| מועדון | עונה | ליגה> מסגרת | ליגה> הופעות | ליגה> שערים | גביע ה-FA> הופעות | גביע ה-FA> שערים | פוטבול ליג> הופעות | פוטבול ליג> שערים | אירופה> הופעות | אירופה> שערים | סך הכל> הופעות | סך הכל> שערים |
| --- | --- | --- | --- | --- | --- | --- | --- | --- | --- | --- | --- | --- |
| טוטנהאם הוטספר | 2013-14 | פרמייר ליג | 0 | 0 | 0 | 0 | 0 | 0 | 0 | 0 | 0 | 0 |
| טוטנהאם הוטספר | 2014-15 | פרמייר ליג | 0 | 0 | 0 | 0 | 0 | 0 | 1 | 0 | 1 | 0 |
| טוטנהאם הוטספר | 2015-16 | פרמייר ליג | 0 | 0 | 0 | 0 | 0 | 0 | 2 | 0 | 2 | 0 |
| טוטנהאם הוטספר | 2016-17 | פרמייר ליג | 21 | 1 | 4 | 0 | 2 | 0 | 6 | 0 | 33 | 1 |
| טוטנהאם הוטספר | 2017-18 | פרמייר ליג | 16 | 0 | 3 | 0 | 1 | 0 | 5 | 0 | 25 | 0 |
| טוטנהאם הוטספר | 2018-19 | פרמייר ליג | 26 | 1 | 0 | 0 | 5 | 0 | 10 | 0 | 41 | 1 |
| טוטנהאם הוטספר | 2019-20 | פרמייר ליג | 29 | 0 | 5 | 0 | 0 | 0 | 5 | 0 | 39 | 0 |
| סך הכל בקריירה | סך הכל בקריירה | סך הכל בקריירה | 92 | 2 | 12 | 0 | 8 | 0 | 29 | 0 | 141 | 2 |
סטטיסטיקה > קריירה בינלאומית

מעודכן ל-17 בנובמבר 2019
| נבחרת לאומית | שנה | הופעות | שערים |
| --- | --- | --- | --- |
| אנגליה | 2017 | 1 | 0 |
| אנגליה | 2018 | 2 | 0 |
| אנגליה | 2019 | 3 | 1 |
| סך הכל | סך הכל | 6 | 1 |
הערות שוליים

↑  Tottenham midfielder Harry Winks revels in comparisons with Barcelona star Andres Iniesta
↑  Tottenham vs Gillingham: Harry Winks in frame for full debut after impressing Mauricio Pochettino
↑  Premier League: Tottenham midfielder Harry Winks agrees professional deal
↑  Harry Winks: How trusting Mauricio Pochettino saw me break into the Tottenham first-team
↑  Tottenham Hotspur 1-0 Partizan Belgrade
1 2  NEW DEAL FOR WINKS
↑  2015-16 PREMIER LEAGUE SQUAD NUMBERS ANNOUNCED
↑  Tottenham Hotspur 3-1 Qarabağ FK
↑    Sam Wallace; JJ Bull, ‏Tottenham 1 Liverpool 1: Danny Rose scores late equaliser to cancel out James Milner penalty, The Telegraph, 27 August 2016
↑  Harry Kane’s two late goals earn Tottenham victory over West Ham
↑  Tottenham Hotspur 2-0 Aston Villa
↑  Harry Winks signs new Tottenham contract
↑  Harry Winks: Tottenham midfielder taken to hospital with ankle injury
↑  Harry Winks: Tottenham midfielder ruled out for the rest of the season
↑  HARRY WINKS JOINS ENGLAND SENIOR SQUAD AS FABIAN DELPH AND PHIL JONES WITHDRAW
↑  France U21 3-2 England U21
↑  England call up Harry Winks to replace injured Fabian Delph and Phil Jones
↑  Lithuania 0-1 England
המרכז הלאומי לאמנות, טוקיו

| --- | --- |


 מידע כללי
 סוג:  אמנות
 מיקום:  רופונגי 
 מדינה:  יפן 
 מפעיל:  Independent Administrative Institution National Museum of Art 
 מבקרים בשנה:  881,733 (נכון ל־2021)
 הקמה ובנייה
 תקופת הבנייה:  ? – 1 ביולי 2006
 תאריך פתיחה רשמי:  21 בינואר 2007 
 אדריכל:  קישו קורוקווה, Nihon Sekkei 
 קואורדינטות:  35°39′55″N 139°43′35″E﻿ / ﻿35.66528°N 139.72634°E﻿ / 35.66528; 139.72634
 www.nact.jp
  (למפת טוקיו מוגדלת) המרכז הלאומי לאמנות, טוקיו(למפת טוקיו רגילה) המרכז הלאומי לאמנות, טוקיו
 
המרכז הלאומי לאמנות, טוקיו (ביפנית: 国立新美術館) הוא מוזיאון גדול ברובע מינאטו שבטוקיו, בירת יפן.
המוזיאון, המשתרע על פני 47,96 מ"ר, מציג מבחר אמנותי של יצירות אמנות מתרבות יפן מתקופות שונות.
האדריכל של מבנה המוזיאון היה קישו קורוקאווה (Kisho Kurokawa).
למוזיאון אין אוסף קבוע ולמעשה הוא מתפקד כגלריה בה מוצגות תערוכות חיצוניות.
המרכז הלאומי להוריקנים

חזית הכניסה לבניין ה-NHC
המרכז הלאומי להוריקנים של ארצות הברית (באנגלית: National Hurricane Center; בראשי תיבות: NHC) הוקם ב-1965. המשרד הראשי ממוקם באוניברסיטת פלורידה הבין-לאומית (FIU) שבמיאמי. המרכז הוא חטיבה של שרות מזג האוויר הלאומי (באנגלית: National Weather Service או NWS, נקרא בעבר Weather Bureau) האחראית על ניטור וייצור תחזיות על מערכות מזג אוויר בחוגים בתחומים בין קו האורך 0 (Prime meridian) לבין קו האורך 140 מערב (140th meridian west) וקו הרוחב 30.
יחידת ה "Tropical Analysis and Forecast Branch (או TAFB)" מוציאה תחזיות ועדכוני מזג אוויר ימיים שוטפים. לחטיבה אגף טכנולוגיה בשם "Technology and Science Branch" המבצע אינטגרציה עם טכנולוגיות חיצוניות והטמעתם בארגון.
יחידת ה "Chief, Aerial Reconnaissance Coordination, All Hurricanes" (או CARCAH) מוציאה מטוסים למחקר ותפעול אל תוך ציקלונים בזמן עונת ההוריקנים האטלנטית (Atlantic Hurricane Season) וכן באירועי מזג אוויר קיצוניים כמו סופות שלגים ומערבולות פולאריות קשות.
המחקר מתבצע תחת פרויקט ה "Hurricane Forecast Improvement Project" (או HFIP) ויוזמת "Joint Hurricane Test Bed" (או JHT).
מבט פנורמי - חדר הבקרה של TAFB
היוגו (מחוז)

מחוז היוגו (ביפנית: Hyōgo-ken 兵庫県) הוא מחוז באזור קנסאי שבאי הונשו, יפן. בירת המחוז היא העיר קובה.
היסטוריה

לפני רסטורציית מייג'י התחלק שטח מחוז היוגו בין המחוזות הרימה, הג'ימה ואוואג'י, וכן חלקים ממחוזות טמבה וסצו. לאחר רסטורציית מייג'י ב-1868, אוחדו מחוזות האלה למחוז אחד, ובשנת 1871, לאחר ביטול שיטת ההאן, קיבל המחוז את שמו הנוכחי.
בתקופת הייאן, העביר קיסר יפן אנטוקו והמצביא טאירה נו קיומורי את הבירה הקיסרית לעיר פוקוהארה, שלימים תהפוך לעיר קובה, למשך חמישה חודשים.
טירת הימג'י, השוכנת בעיר הימג'י, הוכרזה כאתר מורשת עולמית בשנת 1993.
בשנת 1995 פגעה במחוז רעידת אדמה בעוצמה של 7.2 בסולם ריכטר, שהביאה למותם של 6,500 בני אדם.
גאוגרפיה

מחוז היוגו שוכן לחופם של שני ימים: ים יפן והים הפנימי סטו. בעוד צפון המחוז מאוכלס בדלילות, ובמרכז שוכנים בעיקר כפרים קטנים, מרבית אוכלוסיית מחוז היוגו מתרכזת בדרום המחוז, בשטח המטרופולין של אוסקה-קובה-קיוטו.
המחוז גובל במחוזות הבאים: אוסקה, קיוטו, טוטורי, ואוקיאמה. 20% משטח המחוז מוקדש עבור פארקים לאומיים.
גאוגרפיה > ערים

במחוז היוגו 29 ערים:
| --- | --- |
 אאיאוי  אוואג'י  אונו  איטמי  אמגסאקי  אסאגו  אקו  אקשי  אשייה  הימג'י  טויואוקה  טמבה  טמבה  טצונו  טקסאגו:  טקרזוקה  יאבו  מינמיאוואג'י  מיקי  נישיוואקי  נישינומיה  סאנדה  סומוטו  ססיאמה  קובה (בירת המחוז)  קוונישי  קטו  קסאי  קקוגווה  שיסו
כלכלה

במחוז היוגו מספר מרכזי תעשייה גדולים, והעיקרי שבהם נמצא בעיר קובה, בה נמצא אחד משלושת הנמלים הגדולים ביפן.
הליגה האדריאטית

| --- | --- |

 שם מלא:  Nova Ljubljanska Banka
 כינוי:  ABA
 תחום:  כדורסל
 ארגון:  יול"ב
 מדינות:  סרביה סרביה קרואטיה קרואטיה סלובניה סלובניה בוסניה והרצגובינה בוסניה והרצגובינה מונטנגרו מונטנגרו מקדוניה הצפונית מקדוניה הצפונית איחוד האמירויות הערביות איחוד האמירויות הערביות בולגריה בולגריה (בעבר) צ'כיה צ'כיה (בעבר) הונגריה הונגריה (בעבר) ישראל ישראל (בעבר)
 קבוצות:  14
 תקופת הפעילות:  2001–הווה (כ־23 שנים)
 אלופה נוכחית:  סרביה הכוכב האדום בלגרד (7)
 מירב הזכיות:  סרביה הכוכב האדום בלגרד (7) סרביה ופרטיזן בלגרד (7)
 מפעל גבוה:  יורוליג, יורוקאפ, ליגת האלופות, יורופקאפ
 מפעל נמוך:  הליגה האדריאטית השנייה
 http://www.aba-liga.com/
הליגה האדריאטית (או בשמה הרשמי ליגת ABA), היא ליגת הכדורסל של רוב מדינות יוגוסלביה לשעבר: סרביה, קרואטיה, סלובניה, בוסניה והרצגובינה, מונטנגרו ומקדוניה הצפונית, ובנוסף נטלה בה חלק, במשך כמה שנים, גם ישראל. זוהי ליגה אירופאית, הקיימת במקביל לליגות מקומיות בכל אחת מהמדינות, בדומה ליורוליג. התאחדות הליגה האדריאטית הוקמה על ידי חברה ביול"ב, וחברה מצביעה במועצת המנהלים של היורוליג. לקראת עונה 2015/2016 ניהול התחרות עבר ל-ABA League JTD.
הליגה דומה לליגה הבלטית שבה משחקות קבוצות מהמדינות הבלטיות והליגה המאוחדת של VTB, בה משחקות קבוצות ממזרח אירופה.
היסטוריה

הליגה נוסדה בשנת 2001 וכללה בתוכה את 12 הקבוצות החזקות בין מדינות יוגוסלביה לשעבר.
בעונת 2002/2003 הצטרפה לליגה מכבי תל אביב הישראלית לעונה אחת על חשבון קבוצה אחת שיצאה מהמפעל, וסיימה כסגנית אלופת המפעל לעונה זו.
בעונת 2003/2004 כבר היו 14 קבוצות בליגה ושנה לאחר מכן 16 קבוצות. בסוף עונת 2005/2006 ירד מנין הקבוצות ל-14.
בשנת 2006 קיבלה הליגה חסות מחברת "Nova Ljubljanska Banka" ושונה קוצר לראשי התיבות NLB.
בעונת 2011/2012 חזרה מכבי תל אביב לשחק בליגה בנוסף להשתתפותה ביורוליג ובליגה הישראלית. בסיום העונה זכתה מכבי תל אביב בגביע הליגה לאחר שניצחה בגמר את צדביטה זאגרב, וסימנה את זכייתה הראשונה והאחרונה עד היום של קבוצה ישראלית בליגה האדריאטית. לאחר מכן הודיעה מכבי כי לא תשחק בליגה זו בעונת המשחקים הבאה.
החל מעונת 2017/2018 המשחקים נערכים בחטיבה ראשונה וחטיבה שנייה תוך מעבר בין החטיבות בסיום העונה.
החל מעונת 2024/2025 במשחקים תשתתף קבוצת BC דובאי.
הקבוצות המשתתפות לעונת 2024/2025

סרביה הכוכב האדום בלגרד
סרביה מגה לקס
סרביה פרטיזן בלגרד
סרביה FMP בלגרד
סרביה בוראץ צ'אצ'אק
סרביה ספרטק סובוטיצה
מונטנגרו בודוצ'נוסט פודגוריצה
מונטנגרו מורנר בר
מונטנגרו סטודנטסקי סנטאר
בוסניה והרצגובינה איגוקאה
סלובניה צדביטה אולימפיה
סלובניה קרקה נובו מסטו
קרואטיה ק.ק. זאדאר
קרואטיה ציבונה זאגרב
קרואטיה ק.ק. ספליט
איחוד האמירויות הערביות דובאי
תארים לפי מדינות

| מקום | קבוצה | זכיות | סגנויות |
| --- | --- | --- | --- |
| 1 | סרביה סרביה | 17 | 10 |
| 2 | מונטנגרו מונטנגרו | 1 | 2 |
| 3 | קרואטיה קרואטיה | 2 | 7 |
| 4 | סלובניה סלובניה | 1 | 2 |
| 5 | ישראל ישראל | 1 | 1 |
הערות שוליים

↑  מכבי ת"א לא תשתתף בעונה הבאה באדריאטית, באתר nrg‏, 28 במאי 2012
| ליגות הכדורסל האירופאיות |
| --- | --- | --- |
| מבנה | מבנה ליגות הכדורסל באירופה |  |
| יורוליג בסקטבול | יורוליג • יורוקאפ |  |
| פיב"א | ליגת האלופות • יורופקאפ |  |
| ליגות אזוריות | הליגה האדריאטית • הליגה האדריאטית השנייה • הליגה הבלקנית • הליגה המאוחדת של VTB • הליגה הצפון אירופית |  |
| תחרויות שבוטלו | סופרוליג • גביע ספורטה • גביע קוראץ' • יורוצ'לנג' • יורוקאפ צ'לנג' • הסופר קאפ האירופי • הליגה הבלטית |  |
המוזיאון היהודי של סלוניקי

| --- | --- |
חזית המוזיאון
חזית המוזיאון
 מידע כללי
 סוג:  מוזיאון יהודי
 כתובת:  Ag. Mina 13, סלוניקי
 מיקום:  עיריית סלוניקי 
 מדינה:  יוון 
 בעלים:  הקהילה היהודית בסלוניקי
 מייסדים:  אוונגלוס וניזלוס ואנדריאס ספיחה
 הקמה ובנייה
 תקופת הבנייה:  ?–2001
 תאריך פתיחה רשמי:  2001 
 קואורדינטות:  40°38′07″N 22°56′23″E﻿ / ﻿40.63526944°N 22.93979722°E﻿ / 40.63526944; 22.93979722
 http://www.jmth.gr
  (למפת יוון מוגדלת) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןהמוזיאון היהודי של סלוניקי(למפת יוון רגילה) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןהמוזיאון היהודי של סלוניקי
 
המוזיאון היהודי של סלוניקי (ביוונית: Εβραϊκό Μουσείο Θεσσαλονίκης) נמצא במרכז העיר סלוניקי. הוא נוסד בשנת 2001, ונמצא בבניין ובו שתי קומות של מוצגים מוזיאוניים המתארים את קהילת יהדות סלוניקי לאורך הדורות.